ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மனநல மருத்துவ மையங்களுக்கு போதிய நிதி உதவி: மத்திய சுகாதார இணையமைச்சர் தகவல்
மனநல குறைபாடுகளை போக்குவதற்காக மனநல ஆரோக்கிய திட்டத்தை கடந்த 1982 முதல் இந்திய அரசு செயல்படுத்தி வருகிறது. இத்திட்டத்தின்படி இந்தியா முழுவதும் உள்ள 704 மாவட்டங்களில் உள்ள பள்ளி, கல்லூரிகளில் மனநல குறைபாடு, தற்கொலை எண்ணம், பணியிடங்களில் அழுத்தம், வாழ்க்கைக்கு ஏற்ற திறன் மேம்பாடு, ஆலோசனை ஆகியவை மாவட்ட மனநல ஆரோக்கிய திட்டத்தின் கீழ் செயல்படுத்தப்பட்டு வருகிறது. இதற்காக ஒவ்வொரு மாவட்டத்திற்கும் ஆண்டிற்கு ரூ. 83.20 லட்சம் நிதியுதவி அளிக்கப்பட்டு வருகிறது.
தேசிய மனநல ஆரோக்கியம் திட்டத்தின் ஒரு பகுதியாக 25 சிறப்பு மையங்களில் மன நலம் குறித்த பாடப்பிரிவில் மாணவர்கள் சேர்க்கப்பட்டு வருகின்றனர். இத்தோடு 19 அரசு மருத்துவ கல்லூரிகள்/ நிறுவனங்களில் 47 மனநலம் குறித்த முதுநிலைப் பாடப்பிரிவு துறைகளை நடத்தி வருகிறது. இதற்காக ஒவ்வொரு மையங்களுக்கும் அரசு அளித்து வந்த நிதியுதவி ரூ. 30 கோடியில் இருந்து 36.96 கோடியாக உயர்த்தப் பட்டுள்ளது.
இதுமட்டுமல்லாமல், தேசிய மனநலம் மற்றும் நியூரோ சயின்ஸ் நிறுவனம் பெங்களூரு, லோகோபிரியா கோபிநாத் போர்டோலொய் மண்டல மன நல மையம், அசாம் மற்றும் மத்திய உளவியல் மருத்துவ மையம், ராஞ்சி ஆகிய மத்திய அரசு நிறுவனங்களுக்கு போதிய நிதி உதவி அளிக்கப்பட்டு வருகிறது.
இத்தகவலை மத்திய சுகாதாரம் மற்றும் குடும்ப நலத்துறை இணை அமைச்சர் டாக்டர் பாரதி பிரவீன் பவார் மக்களவையில் கேள்வி ஒன்றுக்கு எழுத்துப்பூர்வமாக அளித்த பதிலில் தெரிவித்துள்ளார்
-----
(Visitor Counter : 183
ரெயில்வே அமைச்சகம்
நாடு முழுவதும் ஜூன் 3, 2020  வரை 4197 ‘‘ஷ்ரமிக் சிறப்பு’’ ரயில்களை இந்திய ரயில்வே இயக்கியுள்ளது மற்றும் மே 1ஆம் தேதியில் இருந்து ‘‘ஷ்ரமிக் சிறப்பு ரயில்கள் மூலம் 58 லட்சம் பயணிகளை அவர்களது சொந்த மாநிலங்களுக்குக் கொண்டு சென்றுள்ளது.
நாடு முழுவதும் பல மாநிலங்களில் இருந்து ஜூன் 3ஆம் தேதி வரை, மொத்தம் 4197 ‘‘ஷ்ரமிக் சிறப்பு’’ ரயில்கள் இயக்கப்பட்டுள்ளன. இன்று காலை 9 மணி வரை 81 ரயில்கள் இயங்கின. இதுவரை 58 லட்சத்துக்கும் மேற்பட்ட புலம்பெயர் தொழிலாளர்கள், 34 நாட்களில் ஷ்ரமிக் சிறப்பு ரயில்கள் மூலம் கொண்டு செல்லப்பட்டுள்ளனர்.
இந்த 4197 ரயில்கள் பல மாநிலங்களில் இருந்து இயக்கப்பட்டன. அதிக ரயில்கள் இயக்கப்பட்ட முதல் 5 மாநிலங்கள்/யூனியன் பிரதேசங்களில், குஜராத் , மகாராஷ்டிரா , பஞ்சாப் , உத்தரப்பிரதேசம்  மற்றும் பீகார்  ஆகியவை உள்ளன.
இந்த ‘‘ஷ்ரமிக் சிறப்பு ரயில்கள் நாடு முழுவதும் பல மாநிலங்களில் நிறுத்தப்பட்டுள்ளன. ரயில்கள் நிறுத்தப்பட்ட முதல் 5 மாநிலங்களில், உத்தரப்பிரதேசம் , பீகார் , ஜார்கண்ட் , ஒடிசா , மேற்கு வங்கம்  ஆகியவை உள்ளன.
தற்போது இயங்கும் ரயில்களில் கூட்டம் இல்லை என்பது குறிப்பிடத்தக்கது.
ஷ்ரமிக் சிறப்பு ரயில்களோடு, டெல்லியை இணைக்கும் 15 ஜோடி சிறப்பு ராஜ்தானி வகை ரயில்களையும் மற்றும் ஜூன் 1 முதல் மேலும் 200 கால அட்டவணையிடப்பட்ட ரயில்களையும் ரயில்வே இயக்கிக் கொண்டிருக்கிறது.
(Visitor Counter : 202
ஜல்சக்தி அமைச்சகம்
கிராமப் பகுதிகளில் உள்ள ஒவ்வொரு வீட்டுக்கும் குழாய் மூலம் தண்ணீர் வழங்கும் ஜல் ஜீவன் இயக்கத்தை சிறப்பாக செயல்படுத்துவதற்கான உங்களது முயற்சிகளை தொடருங்கள்: அனைத்து கிராம பஞ்சாயத்து தலைவர்களுக்கும் பிரதமர் வேண்டுகோள்
நாட்டிலுள்ள அனைத்து கிராம பஞ்சாயத்து தலைவர்களையும் 2020 செப்டம்பர் 29 தேதியிட்ட கடிதம் ஒன்றின் மூலம் தொடர்பு கொண்ட பிரதமர் திரு நரேந்திர மோடி, ஜல் ஜீவன் இயக்கத்தை சிறப்பாக செயல்படுத்துவதற்கான அவர்களது முயற்சிகளை தொடருமாறு வேண்டுகோள் விடுத்துள்ளார்.
கிராமப் பகுதிகளில் உள்ள ஒவ்வொரு வீட்டுக்கும் குழாய் மூலம் தண்ணீர் வழங்குவது இந்தத் திட்டத்தின் நோக்கமாகும். மக்கள் அளித்த பங்களிப்பு எவ்வாறு இந்தத் திட்டத்தை வெற்றியடைய செய்துள்ளது என்பதை குறித்து பிரதமர் தனது கடிதத்தில் விளக்கியுள்ளார்.
இத்திட்டத்தின் மூலம் தண்ணீர் விநியோக பிரச்சினை மட்டும் தீராது, காலரா, வயிற்றுப்போக்கு, டைபாய்ட் போன்ற நீரினால் பரவும் நோய்களும் கட்டுப்படுத்தப்படும் என்று கூறிய பிரதமர், தூய்மையான தண்ணீரை கால்நடைகளுக்கும் கொடுப்பதன் மூலம் அவற்றின் ஆரோக்கியம் மேம்பட்டு, உற்பத்தி திறன் அதிகமாகி, குடும்பங்களின் வருமானமும் உயரும் என்றார்.
ஜல் ஜீவன் திட்டத்தை மக்கள் இயக்கமாக மாற்றுமாறு கிராம பஞ்சாயத்துகளை பிரதமர் கேட்டுக்கொண்டார். நாடு கொரோனாவுடன் போராடும் காலகட்டத்தில் எழுதப்பட்டுள்ள இந்தக் கடிதம், தற்சார்பு இந்தியாவை நோக்கிய வரலாற்று சிறப்புமிக்க நடவடிக்கைகளைப் பற்றியும் குறிப்பிடுகிறது.
தண்ணீர் பற்றக்குறை பெண்களையும், குழந்தைகளையும் எவ்வாறு பாதிக்கிறது என்பது பற்றி தனது கடித்தத்தில் பிரதமர் திரு மோடி குறிப்பிட்டுள்ளார். 'ஏழைகள் நல வேலைவாய்ப்புத் திட்டத்தின்' கீழ் இடம்பெயர்ந்த தொழிலாளர்களுக்கு இந்த திட்டத்தை செயல்படுத்துவதில் முன்னுரிமை வழங்கப்படுவதாக பிரதமர் தெரிவித்தார்.
கிராம பஞ்சாயத்து தலைவர்களிடம் இருந்து ஆலோசனைகளை வரவேறுள்ள பிரதமர், கொரோனா வைரஸ் தொற்றில் இருந்து தங்களது கிராமங்களை பாதுகாப்பாக வைத்திருக்க அனைத்து நடவடிக்கைகளும் அவர்கள் எடுப்பார்கள் என நம்பிக்கை தெரிவித்தார். அனைவரும் நல்ல ஆரோக்கியத்தையும், பாதுகாப்பையும் பெற பிரதமர் வாழ்த்தினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660683
பிரதமர் அலுவலகம்
இந்தூரில் திடக் கழிவு அடிப்படையிலான சாண எரிவாயு ஆலையை பிரதமர் மோடி நாளை தொடங்கி வைக்கிறார்
குப்பைகள் இல்லா நகரங்களை உருவாக்கும் பிரதமரின் தொலைநோக்குக்கு ஏற்ற வகையில்
உயிரி இயற்கை எரிவாயு ஆலையில் ‘கழிவை பணமாக்கும் மற்றும் ‘சுழற்சி பொருளாதாரம்’ கொள்கைகள் நிரூபிக்கப்பட்டுள்ளன.
பிரிக்கப்பட்ட மட்கும் குப்பையை நாள் ஒன்றுக்கு 550 டன்கள் சுத்திகரிக்கும் திறன் உடையது இந்த ஆலை.
இந்த ஆலை நாள் ஒன்றுக்கு 17,000 கிலோ இயற்கை எரிவாயு மற்றும் 100 டன்கள் இயற்கை உரங்களை உற்பத்தி செய்யும்
இந்தூரில் சாண எரிவாயு ஆலையை பிரதமர் திரு நரேந்திர மோடி, காணொலி காட்சி மூலம் நாளை  தொடங்கி வைக்கிறார்.
‘‘குப்பைகள் இல்லா நகரங்களை’’ உருவாக்கும் தொலைநோக்கோடு, இரண்டாம் கட்ட தூய்மை இந்தியா திட்டத்தை பிரதமர் சமீபத்தில் தொடங்கி வைத்தார். வள ஆதாரத்தை அதிகளவில் மீட்க, ‘‘கழிவை பணமாக்கும் மற்றும் ‘‘சுழற்சி பொருளாதாரம்’’ என்ற கொள்கைகளின் கீழ் இத்திட்டம் அமல்படுத்தப்பட்டு வருகிறது. இது இந்தூர் உயிரி எரிவாயு ஆலையில் நிரூபணமாகியுள்ளது.
இந்த ஆலை, நாள் ஒன்றுக்கு 550 டன் பிரிக்கப்பட்ட மட்கும் குப்பைகளை சுத்திகரிக்கும். இந்த ஆலை, நாள் ஒன்றுக்கு சுமார் 17,000 கிலோ இயற்கை எரிவாயுவையும், 100 டன் இயற்கை உரத்தையும் உற்பத்தி செய்யும் என எதிர்பார்க்கப்படுகிறது. கழிவு முற்றிலும் வெளியேறாத வகையில் இந்த ஆலை உருவாக்கப்பட்டுள்ளது. மேலும், இத்திட்டம் பலவிதமான சுற்றுச்சூழலுக்கு ஏற்ற பலன்களை வழங்கும் என எதிர்பார்க்கப்படுகிறது. அதாவது, பசுமை இல்ல வாயுக்கள் வெளியேற்றத்தை குறைக்கும், இயற்கை உரத்தை வழங்குவதோடு, பசுமை எரிசக்தியையும் வழங்கும்.
இத்திட்டத்தை அமல்படுத்துவதற்காக, இந்தூர் நகராட்சி, இந்தூர் தூய்மை எரிசக்தி நிறுவனம், இந்தோ சுற்றுச்சூழல் ஒருங்கிணைந்த தீர்வுகள் நிறுவனம் உள்ளிட்ட பொதுத்துறை மற்றும் தனியார் பங்களிப்பு மூலம் உருவாக்கியது. இதற்கு ஐஇஐஎஸ்எல் நிறுவனம் ரூ.150 கோடியை 100 சதவீத முதலீடாக செய்துள்ளது. இந்த ஆலை உற்பத்தி செய்யும் இயற்கை வாயுவில் குறைந்தது 50 சதவீதத்தை இந்தூர் நகராட்சி கொள்முதல் செய்யும். இந்த எரிவாயு நகர பேருந்துகளில் எரிபொருளாக பயன்படுத்தப்படும். இந்த நடவடிக்கை, முதல் முறையாக மேற்கொள்ளப்படுகிறது. மீதமுள்ள எரிவாயு வெளிசந்தையில் விற்கப்படும். இந்த ஆலை உற்பத்தி செய்யும் இயற்கை உரம், விவசாயம் மற்றும் தோட்டக்கலை பயன்பாட்டில் ரசாயான உரங்களுக்கு மாற்றாக பயன்படுத்த உதவும்.
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தர தொழில்துறைகளுக்கான புதிய மையங்கள் மற்றும் தொழில் பூங்காக்கள்
புதிய தொழில்நுட்ப மையங்கள், விரிவாக்க மையங்கள், பொதுவசதி மையங்கள், தொழிற்பூங்காக்கள் அமைப்பதற்கு புதிய திட்டங்களை குறு, சிறு மற்றும் நடுத்தர தொழில்துறை அமைச்சகம் மேற்கொண்டுள்ளது. நாட்டில் குறு, சிறு தொழில்கள் தொகுப்பை மேம்படுத்த மேம்பாட்டுத் திட்டத்தை மத்திய அரசு அமல்படுத்துகிறது. நிதியுதவி அளித்து குறு, சிறு தொழில்களின் உற்பத்தியை அதிகரித்து போட்டியை ஏற்படுத்துவதே இத்திட்டத்தின் நோக்கமாகும். இத்திட்டம் தேவையின் அடிப்படையிலானது. புதிய திட்டத்திற்கான ஒப்புதல்களுக்கு மாநில அரசுகள் வேண்டுகோள்கள் விடுக்கலாம். ஹரியானா மாநிலத்தில் 38 திட்டங்களுக்கு குறு, சிறு மற்றும் நடுத்தர தொழில்துறை அமைச்சகம் ஒப்புதல் வழங்கியுள்ளது.
மக்களவையில் குறு, சிறு மற்றும் நடுத்தரத் தொழில்துறை அமைச்சர் திரு நாராயண் ரானே எழுத்துபூர்வமாக அளித்த பதிலில் இத்தகவலைத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782132
சமூக நிதி மற்றும் அதிகாரமளித்தல் அமைச்சகம்
மெட்ரிக் படிப்புக்கு பிந்தைய கல்வி உதவி தொகை திட்டத்தின் கீழ் தமிழகத்துக்கு வழங்கப்பட்ட நிதி
மக்களவையில் கேள்வி ஒன்றுக்கு, சமூக நீதி மற்றும் அதிகாரம் அளித்தல் துறை இணையமைச்சர் திரு.ஏ.நாரயணசாமி இன்று எழுத்துபூர்வமாக அளித்த பதிலில் கூறியிருப்பதாவது:
மெட்ரிக் படிப்புக்கு பிந்தைய கல்வி உதவித் தொகை திட்டம், பெற்றோர் ஆண்டு வருமானம் ரூ.2.5 லட்சத்துக்கும் குறைவாக உள்ள எஸ்.சி மாணவர்களுக்கு மத்திய அரசு வழங்கும் திட்டமாகும். நிதியுதவி அளிப்பதன் மூலம் உயர்கல்வியில் எஸ்.சி மாணவர்கள் சேரும் விகிதத்தை அதிகரிப்பதை இத்திட்டம் நோக்கமாக கொண்டுள்ளது.
இந்த கல்வி உதவித் தொகை திட்டத்தில் கீழ்கண்ட அம்சங்கள் உள்ளன:-
1. படிப்புக்கான கட்டணம்.
2. கல்வி உதவித் தொகை
3. மாற்றுத்திறனாளிகளுக்கான உதவித் தொகை 
இந்த கல்வி உதவித் தொகையில் 60 சதவீதத்தை மத்திய அரசும்: 40 சதவீதத்தை மாநில அரசும் ஏற்கின்றன. வடகிழக்கு மாநிலங்களில் 90 சதவீத தொகையை மத்திய அரசும், 10 சதவீத தொகையை மாநில அரசும் வழங்குகின்றன. இந்த உதவித் தொகை மாணவர்களின் வங்கி கணக்கில் நேரடியாக செலுத்தப்படுகிறது.
தமிழகத்தில் கடந்த 4 நிதியாண்டுகளில் மொத்தம் 29,17,532 பேர் பயனடைந்துள்ளனர்.
கல்வி உதவித்தொகை திட்டத்தின் கீழ் தமிழகத்துக்கு கடந்த 2018-19 நிதியாண்டில் ரூ.1407.38 கோடி ஒதுக்கீடு செய்யப்பட்டு பயன்படுத்தப்பட்டது. 2019-20 நிதியாண்டில் ரூ.925.84 கோடி ஒதுக்கீடு செய்யப்பட்டு, ரூ.808.44 கோடி பயன்படுத்தப்பட்டது. 2020-21 நிதியாண்டில் ரூ.120.23 கோடி ஒதுக்கீடு செய்யப்பட்டது. 2021-22 நிதியாண்டில் ரூ.769.53 கோடிக்கு ஒப்புதல் அளிக்கப்பட்டுள்ளது.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1806160
உள்நாட்டு விமானப் போக்குவரத்து அமைச்சகம்
சிவில் விமானப் போக்குவரத்து அமைச்சகம் வரைவு ‘தேசிய விமான விளையாட்டு கொள்கை ‘யை பொதுமக்களின் கருத்துக்காக வெளியிட்டுள்ளது
மத்திய சிவில் விமானப் போக்குவரத்து அமைச்சகம், வரைவு ‘தேசிய விமான விளையாட்டு கொள்கை ‘யை பொதுமக்களின் கருத்துக்காக வெளியிட்டுள்ளது. வரைவு கொள்கையை அமைச்சகத்தின் இணைய தளத்தில் : https://www.civilaviation.gov.in/sites/default/files/Draft-NASP-2022.pdf என்ற இணைப்பு மூலம் பெறலாம்.
ஆலோசனைகளை 2022 ஜனவரி 31-ம்தேதி மாலை 5 மணிக்குள் அனுப்பலாம்.
உலகின் விமான விளையாட்டு முன்னணி நாடுகளில் ஒன்றாக உருவாகும் ஆற்றல் இந்தியாவுக்கு உள்ளது. பூகோள ரீதியில் விரிவான பரப்பு, பல்வேறு பரந்துபட்ட நிலப்பரப்பு , உகந்த தட்ப,வெப்ப நிலை ஆகியவற்றை இந்தியா கொண்டுள்ளது. மேலும் குறிப்பாக, இளைஞர்களை அதிகம் கொண்ட மக்கள் தொகையையும் அது பெற்றுள்ளது. சாகச விளையாட்டுக்களுக்கான கலாச்சாரமும், விமானப் போக்குவரத்தும் இங்கு வளர்ந்து வருகிறது. விமான விளையாட்டு நடவடிக்கைகள் மூலம், நேரடி வருவாயுடன், விமானப் பயணம், சுற்றுலா, உள்கட்டமைப்பு, குறிப்பாக மலைப்பகுதிகளில் உள்ளூர் வேலைவாய்ப்பு போன்ற பலதரப்பட்ட பயன்கள் கிடைக்க வாய்ப்பு உள்ளது. நாடு முழுவதும் விமான விளையாட்டு மையங்களை உருவாக்குவதன் மூலம், வெளிநாட்டு விளையாட்டு நிபுணர்கள், சுற்றுலா பயணிகள் இந்தியாவுக்கு அதிகமாக வர வாய்ப்புகள் அதிகரிக்கும்.
இதன் காரணமாக, மத்திய அரசு விமான விளையாட்டு துறையை பாதுகாப்பான விதத்திலும், எளிதில் அணுகும் வகையிலும், நிலைத்தன்மையுடன் ஏற்படுத்த திட்டமிட்டுள்ளது. இதற்கு தேவையான பயிற்சிகள், உள்கட்டமைப்பு வசதிகள், விழிப்புணர்வு ஆகியவற்றை ஏற்படுத்துவது அவசியமாகும்.
வரைவு தேசிய விமான விளையாட்டு கொள்கை  இத்திசையை நோக்கிய ஒரு நடவடிக்கையாகும். கொள்கை வகுப்பாளர்கள், விமான விளையாட்டு பயிற்சியாளர்கள், பொதுமக்கள் ஆகியோரின் ஆலோசனைகளைப் பெற்று இது உருவாக்கப்படும். காலத்திற்கு தகுந்தவாறு மாறுதல்களுக்கு உட்படுத்தும் வகையில் இது அமைந்திருக்கும்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்.
பொருளாதார விவகாரங்களுக்கான மத்திய அமைச்சரவைக் குழு
சணல் பேக்கேஜிங் பொருள் சட்டம் 1987-இன் கீழ், சணல் ஆண்டு 2022-23க்கான சணல் பைகளுக்கான விதிமுறைகள்
சணல் ஆண்டு 2022-23 இல் அரிசி, கோதுமை மற்றும் சர்க்கரையை பேக் செய்வதில் சணலை கட்டாயமாக்குவதற்கான விதிமுறைகளுக்கு இந்திய அரசு ஒப்புதல் அளித்துள்ளது. கட்டாய பேக்கேஜிங் விதிமுறைகளின் படி உணவு தானியங்களில் 100%மும் சர்க்கரையில் 20%மும் சணல் பைகளில் பேக் செய்யப்பட வேண்டும். இதன் மூலம் மேற்கு வங்கம் பெருமளவு பயனடையும்.
இந்தியாவின் பொருளாதாரத்தில் சணல் தொழில் முக்கிய இடம் வகிக்கிறது. குறிப்பாக 75 சணல் ஆலைகள் இயங்கும் மேற்கு வங்கத்தில் லட்சக்கணக்கான பணியாளர்களுக்கு வாழ்வாதாரமாக இத்தொழில் செயல்படுகிறது. சணல் துறையில் ஈடுபட்டுள்ள 40 லட்சம் விவசாயக் குடும்பங்களுக்கு இது ஆதரவளிக்கும். பிகார், ஒடிசா, அசாம், திரிபுரா, மேகாலயா, ஆந்திர பிரதேசம் மற்றும் தெலங்கானாவில் உள்ள சணல் துறையினருக்கும் இந்த முடிவு உதவிகரமாக இருக்கும்.
சணல் பேக்கேஜிங் பொருள் சட்டத்தின் விதிமுறைகளின் படி 3.70 லட்சம் தொழிலாளர்கள் மற்றும் 40 லட்சம் விவசாய குடும்பங்களுக்கு நேரடி வேலைவாய்ப்பை சணல் துறை வழங்குகிறது. சணல் பேக்கேஜிங் பொருள் சட்டம் 1987, சணல் விவசாயிகள், தொழிலாளர்கள் மற்றும் சணல் பொருட்கள் உற்பத்தியில் ஈடுபடும் நபர்களின் நலன்களைப் பாதுகாக்கிறது. சணல் தொழில்துறையின் மொத்த உற்பத்தியில் 75%சணல் சாக்கு பைகள் ஆகும். இதில் 85% இந்திய உணவுக் கழகம் மற்றும் மாநில கொள்முதல் முகமைகளுக்கு வழங்கப்படுகிறது. மீதமுள்ளவை நேரடியாக ஏற்றுமதி/விற்பனை செய்யப்படுகின்றன.
ஒவ்வொரு ஆண்டும் சுமார் ரூ.9,000 கோடி மதிப்பிலான சணல் சாக்கு பைகளை உணவு தானியங்களை பேக்கிங் செய்வதற்காக அரசு கொள்முதல் செய்கிறது. இதனால் சணல் விவசாயிகள் மற்றும் தொழிலாளர்களின் விளைபொருட்களுக்கு உத்தரவாதமான சந்தை உறுதி செய்யப்படுகிறது. இந்த விதிமுறைகளால் இந்தியாவில் கச்சா சணல் மற்றும் சணல் பைகளின் உள்நாட்டு உற்பத்தி அதிகரிக்கப்பட்டு தற்சார்பு இந்தியா திட்டத்திற்கு இணங்க இத்துறையில் இந்தியா தன்னிறைவு அடையும்.
(
விண்வெளித்துறை
ராக்கெட்டுகள் மற்றும் செயற்கைக்கோள்களை விண்ணில் செலுத்துதல்
கடந்த 5 ஆண்டுகளில் இந்திய விண்வெளி ஆராய்ச்சி நிறுவனம் 26 செலுத்து வாகனங்கள், 78 இந்திய செயற்கைக் கோள்கள், 7 தொழில்நுட்ப செயல் விளக்க அமைப்புகள் . இந்திய பல்கலைக்கழகங்கள், கல்வி நிறுவனங்களின் 5 மாணவ செயற்கைக் கோள்கள் மற்றும் 202 வெளிநாட்டு செயற்கைக்கோள்கள் ஆகியவற்றை விண்ணில் செலுத்தியுள்ளது.
வடகிழக்கு மண்டல மேம்பாட்டுத் துறை , பிரதமர் அலுவலகம், பணியாளர், பொதுமக்கள் குறை தீர்ப்பு, ஓய்வூதியங்கள், அணுசக்தி, விண்வெளித்துறை இணையமைச்சர் டாக்டர் ஜிதேந்திர சிங் மாநிலங்களவையில் இன்று  கேள்வி ஒன்றுக்கு எழுத்து மூலம் அளித்த பதிலில் இத்தகவலை தெரிவித்தார்.
(Visitor Counter : 110
பிரதமர் அலுவலகம்
காமன்வெல்த் போட்டிகள் 2022-இல் வெள்ளிப் பதக்கம் வென்ற பளுதூக்கும் வீராங்கனை பிந்தியாராணி தேவிக்கு பிரதமர் வாழ்த்து
பெர்மிங்ஹாமில் நடைபெறும் காமன்வெல்த் போட்டிகள் 2022-இல் வெள்ளிப் பதக்கம் வென்ற பளுதூக்கும் வீராங்கனை பிந்தியாராணி தேவிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
ட்விட்டர் பதிவில் பிரதமர் கூறியதாவது:
“பெர்மிங்ஹாம் காமன்வெல்த் போட்டிகளில் வெள்ளிப் பதக்கம் வென்ற பிந்தியாராணி தேவிக்கு வாழ்த்துகள். இந்த வெற்றி, அவரது விடா முயற்சியின் வெளிப்பாடாக அமைந்திருப்பதோடு, ஒவ்வொரு இந்தியருக்கும் மகிழ்ச்சி அளித்துள்ளது. அவரது எதிர்கால முயற்சிகளுக்கு நல்வாழ்த்துகளைத் தெரிவித்துக் கொள்கிறேன்.”
ஜல்சக்தி அமைச்சகம்
மிசோரம் மாநிலத்தில் தெற்கு மவுபாங் கிராமம், திறந்தவெளி கழிப்பிடம் இல்லாத முதல் கிராமமாக உருவாகியுள்ளது.
மிசோரம் மாநிலத்தின் ஐசாவல் மாவட்டத்தில் உள்ள தெற்கு மவுபாங் கிராமத்தில் உள்ள அனைத்து வீடுகள் மற்றும் நிறுவனங்களில் கழிவறைகள் உள்ளன. திட, திரவ கழிவு மேலாண்மை வசதிகளும் தூய்மை இந்தியா திட்டத்தின் வழிகாட்டுதல்களுடன் செய்யப்பட்டுள்ளன. அதனால் இந்த கிராமம் மிசோரம் மாநிலத்தின் முதல், திறந்தவெளி கழிப்பிடம் இல்லாத கிராமமாக அறிவிக்கப்பட்டுள்ளது.
இந்த கிராமத்தில் உள்ள 116 வீடுகளில் 649 பேர் வசிக்கின்றனர். இந்த கிராமத்தைத் திறந்தவெளி கழிப்பிடம் இல்லாத இடமாக மாற்றுவதில் கிராம மக்கள் அனைவரும் பங்காற்றியுள்ளனர்.
இந்த கிராமத்தில் உள்ள 3 பள்ளிகள், 2 அங்கன்வாடி மையங்கள், ஒரு சமுதாய கூடம், பாரத் நிர்மான் ராஜீவ்காந்தி சேவா கேந்திரா அரங்கம் ஆகியவற்றில் கழிவறை வசதிகள் உள்ளன. பள்ளிகளில் மாணவர்கள், மாணவிகளுக்குத் தனித்தனிக் கழிவறைகள் உள்ளன. கடந்த 2021ம் ஆண்டில் இந்த கிராமத்துக்குத் தேசிய பஞ்சாயத்து விருதாக ரூ.5 லட்சம் பரிசு கிடைத்தது. அதன் மூலம் இந்த கிராமத்தில் திடக் கழிவு மேலாண்மை வசதிகள் செய்யப்பட்டு, 98 சதவீத வீடுகளின் குப்பைகளை மட்கச் செய்வதற்கான வசதிகள் செய்யப்பட்டுள்ளன.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1792971
----
(Visitor Counter : 177
மின்னணு மற்றும் தகவல் தொழில்நுட்பம்
கொவிட் தொற்றுக்கு எதிரான போராட்டத்தில் ஸ்டார்ட்அப் நிறுவனங்கள் அரசுடன் இணைந்து செயல்பட அமைச்சர் திரு ரவி சங்கர் பிரசாத் அழைப்பு
கொவிட் தொற்றுக்கு எதிரான தடுப்பு மருந்து கண்டுபிடிக்கப்பட்ட பின் அதனை தேசிய அளவில் முறையாக வழங்கும் நோக்கத்தில் மத்திய சுகாதாரம் மற்றும் குடும்ப நலன், மின்னணு மற்றும் தகவல் தொழில்நுட்ப அமைச்சகங்கள் இணைந்து பிரம்மாண்ட சவாலான கோவின்  என்ற புதிய டிஜிட்டல் தளத்தை உருவாக்கியுள்ளன.
இது தொடர்பாக பேசிய மத்திய மின்னணு மற்றும் தகவல் தொழில்நுட்ப அமைச்சர் திரு ரவி சங்கர் பிரசாத், “இந்தியாவில் கொவிட்-19 தொற்றுக்கு எதிரான போராட்டத்தில் கண்டுபிடிப்பாளர்கள் முக்கிய பங்கு வகிக்கின்றனர். இந்தியாவில் கொவிட்-19 தடுப்பு மருந்தை கோவின் தளத்தின் வாயிலாக வழங்கும் பிரம்மாண்ட சவாலில் கண்டுபிடிப்பாளர்களும் ஸ்டார்ட் அப் நிறுவனங்களும் பங்கேற்குமாறு அழைப்பு விடுக்கிறேன்”, என்று தெரிவித்தார்.
எம்எஸ்ஹெச்  என்று அழைக்கப்படும் மெய்ட்டி ஸ்டார்ட்அப் ஹப்  என்னும் இணையதளத்தில் இந்தத் தளம் அமைக்கப்படவிருக்கிறது. https://meitystartuphub.in/ என்ற தளத்தில் இன்றுமுதல்  பதிவு செய்வதில் இருந்து இந்த சவால் தொடங்குகிறது. பங்கேற்பாளர்கள் ஜனவரி 15-ஆம் தேதி வரை விண்ணப்பிக்கலாம். சிறந்த 5 விண்ணப்பதாரர்களுக்கு தங்களது தீர்வுகளை தளத்தினோடு ஒருங்கிணைத்து செயல்பட வாய்ப்பு வழங்கப்படும். இதுதவிர அவர்களுக்கு பல்வேறு பரிசுகளும் வாய்ப்புகளும் அளிக்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1683001
-----
(Visitor Counter : 214
பிரதமர் அலுவலகம்
பிரதமர் திரு. நரேந்திர மோடி தொலைபேசிமூலம் ஜோர்டான் மன்னருடன் கலந்துரையாடல்
பிரதமர் திரு. நரேந்திர மோடி தொலைபேசி மூலம் இன்று ஜோர்டான் மன்னர் மேன்மைமிகு இரண்டாம் அப்துல்லாவுடன் கலந்துரையாடினார்.
வரக்கூடிய புனித ரமலான் மாதத்தை ஒட்டி ஜோர்டான் மன்னர் மற்றும் மக்களுக்கு பிரதமர் திரு. மோடி தனது வாழ்த்துகளைத் தெரிவித்துக் கொண்டார்.
கோவிட்-19 நோய்த்தாக்குதலால் ஏற்பட்டுள்ள சவால்கள் பற்றியும், இதன் தாக்கத்தைக் கட்டுப்படுத்த தங்கள் நாடுகளில் மேற்கொள்ளப்பட்டுள்ள நடவடிக்கைகள் குறித்தும் இரு தலைவர்களும் பேசினர். தங்கள் நாடுகளில் கடைபிடிக்கப்படும் சிறந்த செயல்பாடுகள் குறித்த தகவல்களைப் பகிர்ந்து கொள்வது, தேவையான பொருள்கள் கிடைக்கச் செய்வதில் உதவியாக இருப்பது ஆகியவற்றின் மூலம், முடிந்த வரையில் அதிகபட்ச அளவுக்கு இரு தரப்பிலும் ஒத்துழைப்பு முயற்சிகள் மேற்கொள்ள இரு தலைவர்களும் ஒப்புக்கொண்டனர்.
ஜோர்டானில் உள்ள இந்தியக் குடிமக்களுக்கு அளித்து வரும் ஆதரவுக்காக மன்னருக்கு பிரதமர் திரு. மோடி நன்றி தெரிவித்துக் கொண்டார்.
கோவிட்-19 தொடர்பான விஷயங்கள் தொடர்பாகவும், பிராந்திய மற்றும் உலகளாவிய விஷயங்கள் தொடர்பாகவும் இரு தரப்பின் பிரதிநிதிகளும் தொடர்பில் இருக்க வேண்டும் என்றும் இருவரும் ஒப்புக்கொண்டனர்.
(
சிறப்பு சேவைகள் மற்றும் கட்டுரைகள்
சுதந்திரப் போராட்ட வீரர்களின் தியாகத்தை தெரிந்துக் கொள்ள இந்த கண்காட்சி உதவும்: மத்திய இணையமைச்சர் திரு. எல் முருகன்
சுதந்திரப் போராட்ட வீரர்கள் அனுபவித்த சிரமங்கள் அவர்களது தியாகம் ஆகியவற்றை பொதுமக்கள் கண்டு படித்து உணரும் வகையில் மத்திய தகவல் ஒலிபரப்பு அமைச்சகத்தின் மண்டல மக்கள் தொடர்பு அலுவலகம்/ பத்திரிகை தகவல் அலுவலகம் சார்பில் சென்னை நந்தனம் புத்தகக் கண்காட்சி வளாகத்தில் புகைப்படக் கண்காட்சிக்கு ஏற்பாடு செய்யப்பட்டுள்ளது. இந்த கண்காட்சியை மத்திய தகவல் மற்றும் ஒலிபரப்பு, மீன்வளம், கால்நடை பராமரிப்பு & பால்வளத்துறை இணையமைச்சர் டாக்டர் எல். முருகன் இன்று திறந்து வைத்து பார்வையிட்டார். தொடர்ந்து நிகழ்ச்சியில் பேசிய அவர், சுதந்திரப் போராட்ட வரலாறு தொடர்பான புகைப்படக் காட்சி சென்னையின் பாரம்பரியமிக்க புத்தகக் காட்சியில் அமைக்கப்பட்டுள்ளது சிறப்பான நிகழ்வு எனவும், சுதந்திரப் போராட்டத்தில் பங்காற்றிய பல்வேறு அறியப்படாத வீரர்களின் தியாகம், வரலாறு ஆகியவை இந்த புகைப்படக் கண்காட்சி மூலம் வெளிப்பட்டுள்ளதாகவும் தெரிவித்தார். மாணவர்கள், வருங்கால சந்ததியினர் மற்றும் பலரும் அறியப்படாதசுதந்திர போராட்ட வீரர்கள் குறித்து அறிந்து கொள்ள இந்த கண்காட்சி உதவும் எனகுறிப்பிட்டார். சுயராஜ்ஜியம், தண்டி யாத்திரை, நேதாஜி சுபாஷ் சந்திர போஸ், சர்தார் வல்லபாய் படேல் ஆகியோரது தியாகங்கள் குறித்து இந்த கண்காட்சியில் சிறப்பாகவிளக்கப்பட்டுள்ளது என பாராட்டு தெரிவித்தார். இந்த கண்காட்சியை பொதுமக்கள் அனைவரும் கண்டு நாட்டின் விடுதலை போராட்டத்தின் பல்வேறு தரப்பினரின் தியாகங்கள் குறித்து அறிந்து கொள்ள வேண்டுமென அமைச்சர் கேட்டுக் கொண்டார்.
பிரதமர் அலுவலகம்
நாடாளுமன்ற முன்னாள் உறுப்பினர் திரு சி ஜங்கா ரெட்டி மறைவுக்குப் பிரதமர் இரங்கல் தெரிவித்துள்ளார்
நாடாளுமன்ற முன்னாள் உறுப்பினர் திரு சி ஜங்கா ரெட்டி மறைவுக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
டுவிட்டரில் பிரதமர் கூறியிருப்பதாவது ;
“திரு சி ஜங்கா ரெட்டி அவர்கள் மக்கள் சேவைக்குத் தமது வாழ்க்கையை அர்ப்பணித்தவர். ஜனசங்கம் மற்றும் பிஜேபியை வெற்றியின் புதிய உச்சங்களுக்குக் கொண்டு செல்லும் முயற்சிகளில் அவர் ஒருங்கிணைந்த பகுதியாக இருந்தவர். ஏராளமான மக்களின் இதயங்களிலும், மனங்களிலும் அவர் இடம் பெற்றுள்ளார். ஏராளமான செயற்பாட்டாளர்களுக்கும் அவர் உந்துசக்தியாக விளங்கினார். அவரது மறைவால் துயரடைந்துள்ளேன்.
பிஜேபியின் பயணப்பாதையில் மிகவும் முக்கியமான கட்டத்தில் அதன் தீவிர குரலாகத் திகழ்ந்தவர் திரு சி ஜங்கா ரெட்டி அவர்கள். அவரது மகனிடம் பேசி இரங்கலைத் தெரிவித்தேன். ஓம் சாந்தி”
சமூக நிதி மற்றும் அதிகாரமளித்தல் அமைச்சகம்
மத்திய சமூகநீதி மற்றும் அதிகாரமளித்தல்துறை அமைச்சர் புதுதில்லியிலுள்ள பண்டிட்.தீன்தயாள் உபாத்யாய சேவை நிறுவனத்தில் மாற்றுத் திறனாளிகளுக்கான உதவிகள் மற்றும் உபகரணங்களை வழங்கினார்
75-வது ஆண்டு சுதந்திரதின அமிர்தப் பெருவிழா மற்றும் இல்லம்தோறும் மூவண்ணக்கொடி, வீடு, வீடாக மூவண்ணக்கொடி இயக்கம் சார்பாக, மாற்றுத் திறனாளிகளுக்கான பண்டிட். தீன்தயாள் உபாத்யாய தேசிய நிறுவனம், மாற்றுத் திறனாளிகளுக்கான அதிகாரமளிக்கும் திட்டம் ஆகியவை இணைந்து 12.08.2022 அன்று புதுதில்லியில் ஒரு நிகழ்ச்சியை ஏற்பாடு செய்திருந்தது. சமூகநீதி மற்றும் அதிகாரமளித்தல் துறை அமைச்சர் டாக்டர்.வீரேந்திர சிங் இந்த நிகழ்ச்சில் கலந்து கொண்டார். இந்த நிகழ்ச்சியில், ஏழை மாற்றுத்திறனாளிகள் 110 பேருக்கு உதவிகள் மற்றும் உபகரணங்களை அமைச்சர் வழங்கினார்.
டாக்டர். வீரேந்திர குமார், பண்டிட். தீன்தயாள் உபாத்யாய சிலைக்கு மாலை அணிவித்தார். தொடர்ந்து, மாற்றுத் திறனாளிகளுக்கு உதவிகள் மற்றும் உபகரணங்களை வழங்கிய அவர், மாற்றுத் திறனாளிகள் எதிர்கொள்ளும் பிரச்சினைகளை கேட்டறிந்தார். அப்போது பேசிய அவர், செயற்கைக் கால்களை தயாரிப்பதில், புதிய தொழில்நுட்பங்களை பயன்படுத்தவும், புதிய வழிமுறைகளை கையாளவும் பரிந்துரைந்தார். அவர் தனது உரையின்போது, வீடுகள் மற்றும் வாகனங்கள் மீது மூவண்ணக் கொடியை பறக்க விட்டு, மக்கள் மத்தியில் தேசபக்தியை வளர்க்க வேண்டும் என்று தெரிவித்தார்.
மாற்றுத் திறனாளிகளுக்கான தேவைகளை பூர்த்தி செய்வதில், அரசின் பிற துறைகளும் அதிக கவனம் செலுத்த வேண்டும் என்றும் அவர் வலியுறுத்தினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 145.51 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 145.51 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.54 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1783141
பிரதமர் அலுவலகம்
இந்தியாவில் துறைமுகத்துறை வேகமாக வளர்ச்சியடைவதுடன், பொருளாதார முன்னேற்றத்திற்குப் பங்களிக்கிறது: பிரதமர்
தூத்துக்குடி வஉசி துறைமுகத்தின் வளர்ச்சி இந்த ஆண்டு 11.35 சதவீதத்தை எட்டி சாதனை படைத்துள்ளதற்கு பிரதமர் திரு நரேந்திர மோடி பாராட்டுத் தெரிவித்துள்ளார். 14.03.2023 நிலவரப்படி, இந்த துறைமுகம் 36.03 மில்லியன் டன் சரக்குகளை கையாண்டுள்ளது. 2022-23-ம் நிதியாண்டில் 36 மில்லியன் டன் சரக்குகளை கையாள வேண்டும் என கப்பல் துறை அமைச்சகம் நிர்ணயித்த இலக்கை, 17 நாட்களுக்கு முன்னதாகவே, இந்த துறைமுகம் எட்டியுள்ளது.
இது தொடர்பாக, தூத்துக்குடி வ.உ.சிதம்பரனார் துறைமுக ஆணையம் வெளியிட்டுள்ள ட்விட்டர் பதிவுக்கு பதில் அளிக்கும் வகையில், பிரதமர் வெளியிட்டுள்ள பதிவில் கூறியிருப்பதாவது:
“நன்று! இந்தியாவின் துறைமுகத்துறை வேகமாக வளர்ச்சியடைந்து வருவதுடன், பொருளாதார முன்னேற்றத்திற்குப் பங்களிக்கிறது”
மத்திய அமைச்சரவை
தில்லி, தேசிய பாதுகாப்புக் கல்லூரி - டாக்கா தேசிய பாதுகாப்புக் கல்லூரி இடையில் ஆசிரியர் பரிமாற்ற ஒப்பந்தத்திற்கு அமைச்சரவை ஒப்புதல்
தில்லியில் உள்ள தேசிய பாதுகாப்புப் பயிற்சிக் கல்லூரிக்கும், வங்க தேசம் டாக்கா தேசிய பாதுகாப்பு பயிற்சிக் கல்லூரிக்கும் இடையில் ஆசிரியர்களி்ன் சேவைகளைப் பகிர்ந்து கொள்வதற்காக கையெழுத்தான உடன்பாட்டுக்கு பாரதப் பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவை உடனடி ஒப்புதல் அளித்துள்ளது.
இந்த உடன்பாட்டின் நோக்கம் இரு நாடுகளுக்கும் இடையில் பரஸ்பரம் வழக்கமான கல்வித் திட்டங்களைப் பகிர்ந்து கொள்வதும், நீடித்த வழிமுறைகளை நிலைநாட்டுவதும் ஆகும். அத்துடன் தேசப் பாதுகாப்பு, அபிவிருத்தி, ராஜீய உறவுகள் குறித்த ஆய்வுகள் ஆகியவற்றில் இரு நாடுகளுக்கும் இடையில் பரஸ்பர ஒத்துழைப்பை மேம்படுத்தவும் இந்த உடன்பாடு வகை செய்யும்.
இரு நாடுகளுக்கும் இடையில் புவியியல், கலாசார நெருக்கம் இருப்பதால், பயங்கரவாதத்தை முறியடிப்பது உள்ளிட்ட பல பிரச்சினைகளை எதிர்கொள்ள பொதுவான நடவடிக்கை தேவையாகிறது. எனவே, இரு நாடுகளின் ஆயுதப் படைகளுக்கும் இடையில் சிறந்த ஒத்துழைப்பும் ஒருங்கிணைப்பும் அவசியம். இந்நிலையில், ஆயுதப் படைகளின் திறன்களில் ஒத்திசைவுக்கு இந்தப் பாதுகாப்புக் கல்லூரிகளின் ஆசிரியர் பரிமாற்றம் பெரும் துணை புரியும். பொதுவான அச்சுறுத்தல்களையும் சவால்களையும் எதிர்கொண்டு சிறந்த முறையில் சமாளிக்கவும் கல்லூரி ஆசிரியர் பரிமாற்றம் உதவும்.
ராஜீய மற்றும் செயல்பாட்டு ஆய்வுகள் தொடர்பான ராணுவக் கல்வித் துறையில் ஒத்துழைப்பை மேம்படுத்துவதற்கான கட்டமைப்பை இந்த உடன்பாடு நிலைநிறுத்தும்.